**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 18.12.2022, ora 08.00 – 19.12.2022, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 19.12.2022, ora 07.00**

**RÂURI**

Debitele au fost în creștere ca urmare a propagării pe cursurile mijlocii și inferioare ale râurilor mari din jumătatea de vest a țării.

Pe cursurile superioare ale Vișeului, Izei, Turului, Someșului, Crasnei, Barcăului, Mureșului, Timișului, Jiului, Oltului, Argeșului, Buzăului, Bistriței, Moldovei, Sucevei și Prutului debitele au fost în scădere și relativ staționare pe restul râurilor.

Debitele se situează în general la valori în jurul și peste normalele lunare multianuale, exceptând râurile din bazinele hidrografice: Vedea, Putna, bazinele mijlocii și inferioare ale Argeșului, Dâmboviței, Ialomiței, Buzăului, Trotușului, Sucevei, bazinul inferior al Bistriței, cursul Siretului și râurile din Dobrogea, unde se situează la valori cuprinse între 30-80% și mai mici (sub 30%) pe râurile din bazinele hidrografice: Tazlău, Rm. Sărat, Bârlad, Jijia.

Se situează peste:

- **COTELE DE INUNDAȚIE** râurile la stațiile hidrometrice: Tur – Turulung (420+27) – jud. SM, Tur – Micula (310+78) – jud. SM, Crasna – Domănești (500+4) – jud. SM;

- **COTELE DE ATENȚIE** râurile la stațiile hidrometrice: Tur – Călinești Oaș (350+58) – jud. SM, Crasna – Berveni (490+71) – jud. SM, Crișul Negru – Talpoș (680 + 15) – jud. BH, Bârzava – Partoș (50+50) – jud. TM, Moravița – Moravița (250+46)-jud.TM.

Este în vigoare **AVERTIZAREA HIDROLOGICĂ nr. 82 din 18.12.2022.**

Debitele vor fi în creștere ca urmare a propagării pe cursurile mijlocii și inferioare ale râurilor mari din jumătatea de vest a țării, în scădere pe superioarele acestora și ale Bistriței și Prutului, iar pe celelalte râuri din țară vor fi relativ staționare.

Ca urmare a propagării viiturilor formate anterior, cursurile mijlocii și inferioare ale râurilor mari din Maramureș, Crișana și Banat, se vor situa peste **COTELE DE APĂRARE**.

Se menține în vigoare **AVERTIZAREA HIDROLOGICĂ nr. 82 din 18.12.2022**.

**DUNĂRE**

Debitul la intrarea în țară (secțiunea Baziaș) în intervalul 18 – 19.12.2022 a fost în creștere, având valoarea de 7400 m3/s, peste media multianuală a lunii decembrie (5200 m3/s).

**În aval de Porțile de Fier debitele au fost în creștere.**

Debitul la intrarea în țară (secțiunea Baziaș) va fi creștere (7700 m3/s).

În aval de Porțile de Fier debitele vor fi în creștere.

**2.** **Situația meteorologică în intervalul 18.12.2022, ora 08.00 – 19.12.2022, ora 06.00**

**ÎN ŢARĂ**

Vremea s-a răcit în toată țara, local chiar semnificativ, astfel încât a fost rece în vest și nord și în general normal termic în rest. Cerul a devenit variabil spre senin în Crișana, Banat și noaptea în Dobrogea, parțial în Transilvania și Moldova, în timp ce în rest au fost înnorări, mult persistente. Pe arii restrânse s-au semnalat ninsori slabe în Carpații Meridionali, precipitații mixte în Muntenia, predominant ploi sau burniță în Oltenia și doar izolat ploi în sudul Transilvaniei. Vântul a suflat slab și moderat, cu intensificări de 50...60 km/h în Moldova, sud-vestul Olteniei și izolat în Dobrogea, precum și la altitudini mari. Stratul de zăpadă era prezent doar local în zona montană înaltă, la peste 1800 m și la ora 20 măsura -*în platformele stațiilor meteorologice*- până la 35...41 cm în Munții Călimani și Munții Bucegi. Temperaturile maxime s-au încadrat între -3 grade la Darabani și 9 grade la Apa Neagră, iar la ora 06 se înregistrau valori termice cuprinse între -8 grade la Câmpeni și Cluj Napoca și 2 grade la Băilești, Drobeta Turnu Severin, Târgu Jiu și Turnu Măgurele. Pe alocuri în sud s-a format ceață, trecător asociată cu burniță.

***Observații:*** *de ieri dimineață de la ora 6 au fost în vigoare 4 mesaje de atenționare cod galben pentru fenomene meteorologice periculoase imediate, 2 emise de către CNPM pentru Muntenia și câte 1 emisă de către SRPV Craiova și SRPV Sibiu.*

**LA BUCUREŞTI**

Vremea s-a răcit semnificativ, astfel încăt a devenit normală termic. Cerul a prezentat înnorări persistente iar trecător a fost burniță, ploaie slabă sau lapoviță și fulguială. Vântul a suflat slab până la moderat. Temperatura maximă a fost de 4 grade la toate stațiile meteo, iar la ora 06 se înregistrau -2 grade la Afumați și Băneasa și -1 grad la Filaret. La periferie au fost intervale cu ceață.

**3. Prognoza meteorologică în intervalul 19.12.2022, ora 08.00–20.12.2022, ora 08.00**

**ÎN ŢARĂ**

Vremea va fi mai rece decât în mod normal pentru această perioadă în cea mai mare parte a țării, cu precădere dimineața și noaptea. În vest-sud-vestul teritoriului, vor fi înnorări și în special în zona deluroasă și montană, precipitații slabe, predominant sub formă de ninsoare, în timp ce, în celelalte regiuni, cerul va fi variabil spre senin. Vântul va sulfa slab și moderat, cu unele intensificări în sudul Banatului și al Transilvaniei, pe crestele montane și pe litoral. Temperaturile maxime se vor încadra între -3 și 5 grade, iar cele minime vor fi cuprinse, între -13 și 0 grade, mai scăzute în depresiunile intramontane, până în jurul a -19 grade. Pe alocuri se va forma ceață asociată cu depunere de chiciură.

**LA BUCUREŞTI**

Vremea va deveni mai rece decât în mod obișnuit la această dată, mai ales dimineața și noaptea. Cerul se va degaja treptat, iar în a doua parte a intervalului va fi mai mult senin. Vântul va sufla în general slab. Temperatura maximă se va situa în jurul a 1 grad, iar cea minimă va fi de -8...-5 grade.

1. ***CALITATEA APELOR***

***Administrația Națională Apele Române*** informează în 18.12.2022 că, în urma unei sesizări telefonice a căpitanului portului Fetești privind o posibila poluare pe fluviul Dunărea, km. 55-56, reprezentanții formației Borcea de Jos, din cadrul sistemului hidrotehnic Dunărea, s-au deplasat in teren. Nu au fost semnalate urme de poluare (pelicula de hidrocarburi), cursul de apa si malurile nu prezenta modificări fata de aspectul normal. In continuare zona va fi monitorizata de către personalul SGA Ialomița.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.
1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite

1. **În municipiul Bucureşti**

Nu s-au înregistrat evenimente deosebite.

Direcția Comunicare